Hej Bolius


Der findes nye isoleringsprodukter der isolerer 1,8 gange mere end en traditionel isolering på samme tykkelse. Hvorfor ikke vælge dette produkt vs normalt rockwool murebatts  til isolering mellem mursten og letbeton bagmur?


Der er ikke rigtig nogen typehus firmaer der bruger det selvom 175mm svarer til 310mm normal isolerings materiale..


Mvh. Malthe


Nye isoleringsmaterialer isolerer bedre og fylder mindre - hvorfor vælges de ikke til nybyggeri?
Hej Malthe


Ja, hvorfor ikke? Det er hamrende dyrt, det er min bedste forklaring.  
 Vi er lidt konservative med nye produkter i Danmark, hvor vi også har en gammel forkærlighed til det gode gamle rockwool.   
 Der kan være noget frygt for brand, (som vi lige har set i London). Men der er ingen problemer ved at bruge dette produkt i en ellers sikker konstruktion som en hulmur.


Så… men hvis du som bygherrer vil betale for det, så kan du da forhåbentlig få det som du vil.


Held og lykke med det.

